GĨCUNJĨ GĨA 12
Ũngĩka Atĩa Nĩguo Ũtuĩke Mũrata wa Ngai?
1, 2. Nĩ andũ arĩkũ amwe maarĩ arata a Jehova?
NĨ MŨNDŨ ũrĩkũ wendaga atuĩke mũrata waku? Kwahoteka nĩ mũndũ ũrĩa ũgũkenagia na nĩ mũhotanaga nake. Ningĩ akorũo nĩ endete andũ na ekaga maũndũ marĩa wendete.
2 Jehova nĩ athuuraga andũ amwe matuĩke arata ake. Kwa ngerekano, Iburahimu aarĩ mũrata wa Jehova. (Isaia 41:8; Jakubu 2:23) O na Daudi aarĩ mũrata wake. Jehova oigire atĩ Daudi aarĩ ‘mũndũ etĩkĩrĩte na ngoro yake.’ (Atũmwo 13:22) Nake mũnabii Danieli aarĩ “mwendeku makĩria” harĩ Jehova.
3. Nĩ kĩĩ gĩatũmĩte Iburahimu, Daudi, na Danieli matuĩke arata a Jehova?
3 Nĩ kĩĩ gĩatũmĩte Iburahimu, Daudi, na Danieli matuĩke arata a Jehova? Jehova eerire Iburahimu ũũ: “Nĩwĩtĩkĩrĩte kũigua mũgambo wakwa.” (Kĩambĩrĩria 22:18) Jehova atuĩkaga mũrata wa andũ arĩa mamwathĩkagĩra menyihĩtie. O na andũ marĩ rũrĩrĩ rũgima no matuĩke arata ake. Jehova eerire rũrĩrĩ rwa Isiraeli ũũ: “Iguagai uuge wakwa, na niĩ nĩngũtuĩka Ngai wanyu, na inyuĩ mũtuĩke andũ akwa.” (Jeremia 7:23) Kwoguo o nawe angĩkorũo nĩ ũrenda gũtuĩka mũrata wa Jehova, wagĩrĩirũo kũmwathĩkagĩra.
JEHOVA NĨ AGITAGĨRA ARATA AKE
4, 5. Jehova agitagĩra arata ake atĩa?
4 Bibilia yugaga atĩ Jehova nĩ acaragia njĩra cia kuonania “atĩ e na hinya mũno wa gũteithia andũ arĩa mamũrũmagĩrĩra na ngoro yao yothe.” (2 Maũndũ ma Matukũ ma Tene 16:9) Thĩinĩ wa Thaburi 32:
5 Nĩ harĩ thũ ĩmwe ĩrĩ hinya yendaga gũtũma tũtige gũtuĩka arata a Ngai. No Jehova akoragwo eharĩirie gũtũgitĩra. (Thoma Thaburi 55:22.) Tondũ tũrĩ arata ake, nĩkĩo tũmũtungatagĩra na ngoro itũ yothe. Tũikaraga tũrĩ ehokeku harĩ we nginya rĩrĩa tũragerera maũndũ maritũ. Tũkoragwo na wĩtĩkio o ta ũrĩa warĩ na mwandĩki wa Thaburi. Aandĩkire ũũ ũhoro-inĩ wĩgiĩ Jehova: “Tondũ e guoko-inĩ gwakwa kwa ũrĩo, ndirĩ hĩndĩ ngenyenyeka.” (Thaburi 16:8; 63:8) Shaitani ageragia atĩa gũtũma tũtige gũtuĩka arata a Jehova?
MAHEENI MA SHAITANI KWEREKERA ANDŨ
6. Nĩ maheeni marĩkũ Shaitani aaririe megiĩ andũ?
6 Thĩinĩ wa Gĩcunjĩ gĩa 11 nĩ twerutire atĩ Shaitani nĩ aakararirie Jehova na njĩra ya kuonania atĩ nĩ mũheenania na atĩ ndarĩ kĩhooto tondũ ndaarekete Adamu na Hawa metuagĩre nĩ ũndũ ũrĩkũ mwega na nĩ ũrĩkũ mũũru. Thĩinĩ wa ibuku rĩa Ayubu nĩ twĩrutaga atĩ Shaitani ningĩ no ahenanagia igũrũ rĩgiĩ andũ arĩa mendaga gũtuĩka arata a Ngai. Oigaga atĩ matungatagĩra Ngai nĩ ũndũ wa indo iria amaheaga, no ti ũndũ wa kũmwenda. Shaitani o na nĩ oigaga atĩ gũtirĩ mũndũ atangĩhota kũgarũra atige gũtungatĩra Ngai. Ta reke tuone nĩ atĩa tũngĩĩruta kuumana na Ayubu na kuumana na ũrĩa Jehova aamũgitĩire.
7, 8. (a) Jehova onaga Ayubu atĩa? (b) Shaitani oigire atĩa igũrũ rĩgiĩ Ayubu?
7 Ayubu aarĩ ũ? Aarĩ mũndũ mũthingu na aatũraga gũkũ thĩ kĩndũ mĩaka 3,600 mĩhĩtũku. Jehova oigire atĩ hĩndĩ ĩyo gũtirĩ mũndũ ũngĩ wahanaga take gũkũ thĩ. Ayubu nĩ aatĩĩte Ngai mũno na nĩ aathũire maũndũ marĩa moru. (Ayubu 1:8) Aarĩ mũrata wa ma wa Jehova.
8 Shaitani oigire atĩ Ayubu ndaatungatagĩra Ngai kuuma ngoro. Eerire Jehova ũũ: “Githĩ ti kũmũirigĩra ũmũirigĩire mĩena yothe, nyũmba yake, na indo ciothe iria e nacio? Kũrathima nĩũrathimĩte wĩra wa moko make, naguo ũhiũ wake ũgakĩingĩha thĩinĩ wa bũrũri. No rĩrĩ, rĩu ta coka ũtambũrũkie guoko, ũhutie indo ciothe icio e nacio, nake ndarĩ hingo ategũkũruma o ũthiũ-inĩ waku.”
9. Jehova aaheire Shaitani rũtha rwa gwĩka atĩa?
9 Shaitani oigire atĩ Ayubu aatungatagĩra Jehova nĩ ũndũ wa indo iria aamũheete. O na ningĩ nĩ oigire atĩ nĩ angĩahotire gũtũma Ayubu atige gũtungatĩra Jehova. Jehova ndetĩkanirie na Shaitani, no nĩ aamũheire rũtha rwa kũgeria Ayubu nĩguo one kana aamũtungatagĩra nĩ ũndũ wa kũmwenda.
ŨRĨA SHAITANI AAGERIRIE AYUBU
10. Shaitani aageririe Ayubu atĩa, na Ayubu eekire atĩa?
10 Shaitani aambire agĩtũma mahiũ ma Ayubu maiywo na marĩa mangĩ moragwo. Aagĩcoka akĩũraga ndungata cia Ayubu hakuhĩ ciothe. Ayubu orirũo nĩ indo ciake ciothe. Akĩrĩkĩrĩria tharĩkĩro yake, aahũthĩrire kĩhuhũkanio kũũraga ciana ikũmi cia Ayubu. No Ayubu aaikarire arĩ mwĩhokeku harĩ Jehova. “Thĩinĩ wa maũndũ macio mothe Ayubu ndaigana kũhĩtia, kana akĩona ta Ngai ekĩte ũndũ ũtaagĩrĩire.”
11. (a) Nĩ ũndũ ũrĩkũ ũngĩ Shaitani aareheire Ayubu? (b) Ayubu eekire atĩa?
11 Shaitani ndaatigĩire hau. Aatetirie Ngai na njĩra ya kũmwĩra: “Ta coka ũtambũrũkie guoko, ũmũhutie mahĩndĩ, na nyama cia mwĩrĩ wake, nake ndarĩ hingo ategũkũruma o ũthiũ-inĩ waku.” Nĩ ũndũ ũcio Shaitani akĩrehera Ayubu mũrimũ warĩ na ruo mũno. (Ayubu 2:
12. Ayubu onanirie atĩa atĩ Shaitani nĩ wa maheeni?
12 Ayubu ndaamenyaga maũndũ ma maheeni marĩa Shaitani oigĩte o na kana kĩrĩa gĩatũmaga anyamarĩke ũguo. Eeciragia atĩ nĩ Jehova wamũrehagĩra mathĩna macio. (Ayubu 6:4; 16:
13. Gwathire atĩa nĩ ũndũ wa Ayubu gũikara arĩ mwĩhokeku?
13 O na gũtuĩka Ayubu ndaamenyaga ũndũ ũrĩa wathiaga na mbere kũrĩa igũrũ, aaikarire arĩ mwĩhokeku harĩ Ngai na akĩonania atĩ Shaitani nĩ wa maheeni. Jehova nĩ aarathimire Ayubu nĩ ũndũ wa gũikara arĩ mwĩhokeku harĩ we.
ŨRĨA SHAITANI AAGERIRIE AYUBU
14, 15. Nĩ ũndũ ũrĩkũ Shaitani oigire wĩgiĩ andũ othe?
14 No wĩrute maũndũ ma bata kuumana na maũndũ marĩa Ayubu aagereire. O na mahinda-inĩ maya Shaitani oigaga atĩ tũtungatagĩra Jehova nĩ ũndũ wa indo iria atũheaga. Shaitani oigire ũũ thĩinĩ wa Ayubu 2:4: ‘Mũndũ aaruta indo ciothe iria e nacio nĩguo akũũre muoyo wake.’ Kwoguo Shaitani ndaaragia ũhoro wa Ayubu tu, no oigaga atĩ andũ othe matungatagĩra Ngai nĩ ũndũ wa indo iria amaheaga. Mĩaka mĩingĩ thutha wa Ayubu gũkua, Shaitani no aakararagia Jehova na akaaria maheeni ũhoro-inĩ wĩgiĩ ndungata ciake. Kwa ngerekano, tũthomaga ũũ thĩinĩ wa Thimo 27:11: “Mũrũ wakwa, tuĩka mũndũ mũũgĩ, ũgĩkenagie ngoro yakwa, ‘hotage gũcokeria o ũrĩa ũngĩ’nyenya [ũngĩnyũrũria].”
15 Ũngĩtua itua rĩa gwathĩkagĩra Jehova na ũtũũre ũrĩ mwĩhokeku harĩ we, no wonanie atĩ Shaitani nĩ wa maheeni. O na angĩkorũo nĩ ũkũbatara gwĩka mogarũrũku manene nĩguo ũtuĩke mũrata wa Ngai, rĩu nĩrĩo itua rĩrĩa rĩega biũ ũngĩtua ũtũũro-inĩ waku. Nĩ ũrabatara kuoya itua rĩu na ũritũ. Shaitani oigaga atĩ wagĩa na mathĩna nĩ ũgũtiga gũkorũo ũrĩ mwĩhokeku harĩ Ngai. Ageragia gũtũhĩnga nĩguo tũtigatũũre tũrĩ ehokeku harĩ Ngai. Ekaga ũguo atĩa?
16. (a) Nĩ njĩra irĩkũ Shaitani ahũthagĩra akĩgeria gũtũma andũ matige gũtuĩka arata a Jehova? (b) Nĩ njĩra ĩrĩkũ ũrona Shaitani angĩhũthĩra nĩguo atũme ũtige gũtungatĩra Jehova?
16 Shaitani ahũthagĩra njĩra nyingĩ itiganĩte akĩgeria gũtũma tũtige gũtuĩka arata a Ngai. Atharĩkagĩra “ta mũrũthi ũrararama, agĩetha mũndũ wa kũmeria.” (1 Petero 5:8) Ndũkanamake wona arata, andũ a famĩlĩ, o na kana andũ angĩ makĩgeria gũkũgiria wĩrute Bibilia na gwĩka ũrĩa kwagĩrĩire. Ũndũ ũcio wahota gũtũma wone ta ũratharĩkĩrũo. * (Johana 15:
ATHĨKAGĨRA MAWATHO MA JEHOVA
17. Twathĩkagĩra Jehova nĩkĩ?
17 Rĩrĩa twathĩkĩra Jehova, tuonanagia atĩ Shaitani nĩ wa maheeni. Nĩ kĩĩ kĩrĩtũteithagia gwathĩka? Bibilia yugaga ũũ: “Nawe enda Jehova Ngai waku na ngoro yaku yothe, na muoyo waku wothe, o na hinya waku wothe.” (Gũcokerithia Maathani 6:5) Twathĩkagĩra Jehova tondũ nĩ tũmwendete. O ũrĩa wendo witũ harĩ Jehova ũrĩthiaga ũnenehete noguo tũrĩendaga gwĩka ũrĩa wothe arĩtwĩraga twĩke. Mũtũmwo Johana aandĩkire ũũ: “Nĩ gũkorũo kwenda Ngai nĩ atĩrĩ, tũrũmagĩrĩre maathani make; na maathani make ti mũrigo.”
18, 19. (a) Nĩ maũndũ ta marĩkũ Jehova oigaga nĩ moru? (b) Tũmenyaga atĩa atĩ Jehova ndatwĩraga twĩke ũndũ tũtangĩhota gwĩka?
18 Nĩ maũndũ marĩkũ Jehova atwĩraga nĩ moru? Mamwe nĩ magwetetwo thĩinĩ wa ithandũkũ rĩrĩ na kĩongo “ Thũũra Maũndũ Marĩa Jehova Athũire.” Kĩambĩrĩria-inĩ no wĩcirie atĩ maũndũ mamwe ti moru mũno. No wathoma maandĩko marĩa monanĩtio ho na wĩcũranie ũhoro wamo, nĩ ũkuona bata wa gwathĩkĩra maathani ma Jehova. Ningĩ wahota kuona atĩ harĩ mogarũrũku ũrabatara gwĩka ũtũũro-inĩ waku. O na gũtuĩka rĩmwe ũndũ ũcio no ũkorũo ũtarĩ mũhũthũ, weka mogarũrũku macio ũrĩkoragwo na thayũ na gĩkeno kĩrĩa kiumanaga na gũtuĩka mũrata wa Ngai. (Isaia 48:
19 Jehova ndangĩtwĩra twĩke ũndũ tũtangĩhota gwĩka. (Gũcokerithia Maathani 30:
ENDA MAŨNDŨ MARĨA NGAI ENDETE
20. Nĩ ngumo irĩkũ wagĩrĩirũo kwĩgerekania nacio, na nĩkĩ?
20 Angĩkorũo nĩ tũkwenda gũtuĩka arata a Jehova, no mũhaka tũtige gwĩka maũndũ marĩa oigĩte nĩ moru na twĩrutanĩrie gwĩka marĩa mega. (Aroma 12:9) Arata a Ngai nĩ mendete maũndũ marĩa endete. Arata acio mataarĩirio thĩinĩ wa Thaburi 15:
21. Ũngĩka atĩa nĩguo ũhote kuonania ngumo iria Ngai endete?
21 Ũngĩhota atĩa kuonania ngumo icio? Ũrabatara gũthoma Bibilia kaingĩ nĩguo ũmenye maũndũ marĩa Jehova endete. (Isaia 30:
22. Moimĩrĩro ma gwathĩkĩra Jehova nĩ marĩkũ?
22 Gwĩka mogarũrũku ũtũũro-inĩ no kũringithanio na kwaũra nguo ngũrũ ũgekĩra ĩngĩ njerũ. Bibilia yugaga atĩ ũrabatara ‘kwĩyaũra ũmũndũ ũrĩa wa tene,’ wĩhumbe “ũmũndũ mwerũ.” (Akolosai 3:
^ kĩb. 16 Ũguo ti kuuga atĩ Shaitani nĩwe ũtongoragia andũ arĩa marageria gũtũma ũtige kwĩruta Bibilia. No Shaitani nĩwe “ngai wa mũtabarĩre ũyũ wa maũndũ” na “thĩ yothe ĩtongoragio [nĩwe].” Kwoguo tũtiagĩrĩirũo kũmaka rĩrĩa andũ amwe marageria gũtũma tũtige gũtungatĩra Jehova.
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn